Bella spring met 54 plekkeIsabella Kruger vroeër in aksie op Wimbledon. Foto: Adrian Dennis/AFP. Die 17-jarige Isabella Kruger maak beslis opgang in die tenniswêreld. Nadat sy vroeër vanjaar die Suid-Afrikaanse vlag trots op Wimbledon laat wapper het, is sy nou ook besig om haar stempel by ander toernooie af te druk. Kruger het tot die eindstryd van ŉ toernooi in Portugal gevorder waar $25 000 op die spel was. Ja, sy het weliswaar met 6-2 en 6-3 teen die topgekeurde Vitalia Diatchenko vasgeval, maar sy het ook met 54 plekke op die WTA-ranglys gevorder. Die jong Suid-Afrikaner beklee nou die 361ste plek op die wêreldranglys; haar hoogste posisie nóg. Sy het vroeër met ŉ sprokiesverhaal-vertoning in die junior Wimbledon-toernooi vorendag gekom. Nie net het sy die eerste Suid-Afrikaanse meisie geword om vir die hooftoernooi van dié kampioenskap te kwalifiseer nie, maar sy het ook met ŉ hele paar gerekende spelers afgereken om na die uitspeelwedstryde deur te dring. Sy het uiteindelik in die kwarteindstryd teen die vyfde gekeurde Victoria Mboko vasgeval. Die eindtelling was 0-6, 5-7 en 4-6 in die Kanadees se guns. Kruger is die dogter van die legendariese flank Ruben Kruger wat in 1995 die Webb Ellis-trofee saam met die Springbokspan op Ellispark omhoog gehou het. Hy is tragies in 2010 op die ouderdom van 39 aan breinkanker oorlede. On the rise ???? ???????? Isabella Kruger rises 54 spots to a new career high WTA ranking of No. 361 in the world this week! This follows the 17-year-old's exploits at the W25 Santarem in Portugal, reaching the final of the $25 000 event after coming through qualifying. Go Bella! ???? pic.twitter.com/5X0D3aZ2Lm — Tennis South Africa (@TennisSA) September 21, 2022